Page:Beowulf (Wyatt).djvu/97

Rh

ecg-hete, ēoweð,ac him eal worold wendeð on willan.Hē þæt wyrse ne con,

 

oð þæt him on innanofer-hygda dǣl weaxeð ond wrīdað,þonne se weard swefeð sāwele hyrde;bið se slǣp tō fæst, bisgum gebunden,bona swīðe nēah, sē þe of flān-boganfyreniim scēoteð. Þonne bið on hreþreunder hehn drepen biteran strǣle;him bebeorgan ne con wōm wundor-bebodumwergan gāstes; þinceð him tō lȳtel,þæt hē lange hēold; gȳtsað grom-hȳdig,nallas on gylp seleð fǣtte bēagas,ond hē þā forð-gesceaft forgyteð ond forgȳmeð,þæs þe him ǣr God sealde, wuldres *Waldend,weorð-mynda dǣl. Hit on ende-stæfeft gelimpeð, þæt se līc-homalǣne gedrēoseð, 